ТВ1 | НОВИНИТЕ ДНЕС: Емисия от 19.00 часа, (12 януари 2022 година)\nНОВИНИТЕ ДНЕС: Емисия от 22.00 часа, (12 януари 2022 година)\nНОВИНИТЕ ДНЕС: Емисия от 12.00 часа\nАктуални теми от НОВИНИТЕ ДНЕС: Субсидираните от държавата места за прием на студенти от Република Северна Македония в български висши училища се увеличават двойно – от “до 150” на “до 300”. До петима студенти пък ще могат да продължат да учат докторантура в редовна форма на обучение.\nПРОТЕСТЪТ СРЕЩУ ЗЕЛЕНИТЕ СЕРТИФИКАТИ\nБОЙ, ПАЛЕНЕ НА МАСКИ И ПИСТОЛЕТИ\nПротест с искане за отпадане на зеления сертификат, организиран от партия “Възраждане”, се проведе през Народното събрание. Формацията обясни във фейсбук, че демонстрацията е насочена срещу, цитирам, “принудителната ваксинация” .Оператор на “Новините днес” свидетелства от мястото на събитието, че е заловен мъж, носещ газов пистолет. Стигна се до сбиване между полиция и протестиращи. Протестът на националистите ескалира след призиви на организаторите му към демонстрантите. Те се опитаха да нахлуят в парламента. Запалени бяха няколко маски в знак на несъгласие с ограничителните ковид мерки.\nПЕТКОВ ПЛАНИРА СРЕЩА С ПРОТЕСТИРАЩИТЕ\nСЛЕД КАТО ИЗТЕЧЕ КАРАНТИНАТА МУ\nПремиерът Кирил Петков коментира протеста срещу зеления сертификат пред Народното събрание. Той заяви, че карантината му изтича в петък и планира да се срещне с представители на демонстрантите. Условието му е те да бъдат експерти на тема КОВИД, например вирусолози. Министър-председателят заяви още, че е важно да се чуе мнението на протестиращите, които вярват в каузата си и се борят за нея. С тях винаги бихме могли да диалогизираме, прибави той. Петков допълни, че трябва да се игнорират провокаторите, които подтикват към насилие и са част от всяка демонстрация, независимо на каква тема.\nДЕЙСТВИЕТО НА БЮДЖЕТ 2021 Е УДЪЛЖЕНО ДО 31 МАРТ\nПарламентът прие на първо четене удължаването на Бюджет 2021 до 31 март 2022 г., предаде БГНЕС. Предложението беше подкрепено от 122 депутати. „Против” бяха 10, а 74 се въздържаха. В гласуването участваха 198 народни представители в залата и осем онлайн. Парламентът прие, че се удължават до 31 март и разпоредби от законите за бюджета на държавното обществено осигуряване и за бюджета на Националната здравноосигурителна каса, информира БТА. С гласуваните днес текстове се удължава действието на плащания, размери и квоти , които запазват нивата от изминалата година. Сред тях са размерът на задължителната здравноосигурителна вноска от 8 процента и осигурителните вноски за фондовете на ДОО. Запазват се също размерите на месечния осигурителен доход, на минималната пенсия за осигурителен стаж и възраст, обезщетението за отглеждане на дете до 2-годишна възраст, средномесечният доход, както и размерите на месечните и еднократните плащания по Закона за семейните помощи за деца.\nБЪЛГАРИЯ УВЕЛИЧАВА КВОТАТА ЗА МАКЕДОНСКИ СТУДЕНТИ\nОТДЕЛЯТ СЕ СРЕДСТВА ОТ ДЪРЖАВНИЯ БЮДЖЕТ\nСубсидираните от държавата места за прием на студенти от Република Северна Македония в български висши училища се увеличават двойно – от “до 150” на “до 300”. До петима студенти пък ще могат да продължат да учат докторантура в редовна форма на обучение. Това съобщиха от Министерството на образованието, след като Министерският съвет прие изменение в постановлението за приемане на македонски граждани за студенти в държавните висши училища у нас. Необходимите допълнителни средства за постигане на целта са в размер на 530 000 лв.. Те ще бъдат осигурени от държавния бюджет.\nПО СИГНАЛИТЕ ЗА ЗАПЛАХИ СРЕЩУ ПУБЛИЧНИ ЛИЦА\nСОФИЙСКАТА ПРОКУРАТУРА СЕ Е САМОСЕЗИРАЛА\nСофийската районна прокуратура се е самосезирала по всички сигнали за заплахи срещу публични лица . Това съобщи административният ръководител на Софийска районна прокуратура Невена Зартова. Тя поясни, че още в деня на образуването на прокурорските преписки наблюдаващите прокурори са се опитали да се свържат с четири от лицата, за които се твърди , че са били заплашвани. Това са народният представител Христо Петров, популярен в кариерата си на изпълнител като Ицо Хазарта, министърът на вътрешните работни Бойко Рашков, столичният общински съветник Борис Бонев и журналистът Атанас Чобанов.\nСЛЕД ПЪРВИТЕ РАЗГОВОРИ САЩ – РУСИЯ\nПРОФ. ДИМИТЪР ЙОНЧЕВ ВЪВ „ВЪПРОСИТЕ“\nКакви са първите изводи от руско-американската среща в Женева? Във “Въпросите” с Лили Маринкова със своя коментар гостува професор Димитър Йончев. Първите срещи между представителите на геополитическите съперници няма как да доведат до промяна в позициите им, но има и обнадеждаващи сигнали.\nВ ПАМЕТ НА ДАВИД САСОЛИ\nЦЕРЕМОНИЯ В ЕВРОПАРЛАМЕНТА В ПОНЕДЕЛНИК\nНа церемония в понеделник в Страсбург Европейският парламент ще почете паметта на своя председател Давид Сасоли, който почина на 11 януари. Сасоли почина в болница в Авиано, където беше настанен от 26 декември. Той беше избран за председател през юли 2019 г. за първата половина на мандата. От пресслужбата на ЕП посочват, че председателят Сасоли изигра важна роля в отстояването на амбициозен дългосрочен бюджет на ЕС и ефективен механизъм за възстановяване. Той ръководи Парламента в проявите на солидарност с по-уязвимите хора в началото на кризата, с подпомагащи действия, като предоставянето на храна и подслон на жени, станали жертва на насилие. Сасоли стартира и мащабна кампания за размисъл с евродепутатите за преосмисляне и укрепване на парламентарната демокрация.\nЕРДОГАН ОБЕЩА НАМАЛЯВАНЕ НА ЦЕНИТЕ\nКРИЗАТА ОТСЛАБВА ПОДКРЕПАТА ЗА ПРЕЗИДЕНТА\nТурция ще намали цените колкото е възможно по-скоро, заяви президентът на страната Реджеп Ердоган. Изявлението му е на фона на масово недоволство от инфлацията, която миналия месец достигна над 36 процента на годишна база. Турция, освен това, е обхваната от валутна криза, предизвикана от политиката за ниски лихви. Пред депутати от неговата Партия на справедливостта и развитието Ердоган каза, че данните за инфлацията не съответстват на икономическите реалности и се надява да види ползите от политиката на Анкара през лятото. Социолически проучвания в страната показаха, че все повече турци вярват, че една опозиционна коалиция ще е в по-добра позиция, отколкото Ердоган и партията му, за да сложи край на кризата. Президентът оказа натиск върху централната банка да намали лихвите с 500 базисни пункта от септември насам.\nЗАРАДИ ПАРТИ ПО ВРЕМЕ НА ЛОКДАУНА\nБританският премиер Борис Джонсън се извини, че е присъствал на градинско парти по време на локдауна в страната през 2020 г. Така той за първи път призна, че е бил на партито в резиденцията на “Даунинг стрийт” като обясни, че е смятал това за работна среща. Джонсън е в изключително трудна ситуация заради обществения гняв, предизвикан от твърденията, че негови служители са пренебрегнали ограниченията в пандемията от коронавирус и са се събрали на празненство, въпреки забраните. Някои от неговите съпартийци консерватори дори смятат, че премиерът трябва да подаде оставка, ако не успее да потуши недоволството.\nПОСЛЕДСТВИЯТА ОТ СКАНДАЛА\nНОЛЕ МОЖЕ ДА ЗАГУБИ СПОНСОРИ ЗА 30 МЛН. ДОЛАРА\nДрамата около Новак Джокович може да има много по-сериозни последствия, независимо дали той успее да играе на Откритото първенство на Австралия. Дори Ноле да бъде оправдан за действията си при влизането в Австралия, целият скандал ще нанесе огромни поражения върху спонсорските му договори. Много от компаниите, които спонсорират сърбина, следят внимателно ситуацията и са готови да се оттеглят от своите договори с тенисиста. Предполага се, че скандалът в Австралия може да отнеме спонсори от Ноле, които му носят годишна печалба от 30 милиона щатски долара.\nВЛЪХОВА СПЕЧЕЛИ ГЛОБУСА В СЛАЛОМА\nШИФРИН СЧУПИ РЕКОРД НА СТЕНМАРК\nМикаела Шифрин пренаписа историята на Световната купа в ски алпийски дисциплини, след като триумфира в слалома за жени в Шладминг, Австрия.\nВечерното състезание ще остане завинаги в паметта на американката, която не успя да спре сълзите си след триумфа. Това бе победа №47 за Шифрин в слалом за Световната купа. Така тя изпревари Ингемар Стенмарк, с когото досега бяха равни на върха с по 46 успеха в една отделна дисциплина. Стенмарк продължава де е лидер в класацията за най-голям общ брой победи с 86, където Шифрин е трета със 73. Между тях е Линдзи Вон, която има 82 победи в кариера си.\nРАДО ЯНКОВ ЗАВЪРШИ 12-И В АВСТРИЯ\nНай-добрият ни състезател Радослав Янков се класира на 12-то място в паралелния слалом от Световната купа по сноуборд в Бад Гащайн (Австрия). Бившият носител на Световната купа, се нареди 10-и в квалификациите, но загуби на осминафиналите от Арно Годе (Канада) с 15 стотни от секундата. Първа победа в кариерата си записа Арвид Аунер от Австрия, който в големия финал победи снародника си Бенямин Карл. Радо Янков е на 16-а позиция за Световната купа със 104 точки, а в подреждането за паралелния слалом е на осмо място с 58 точки.\nВЕЗЕНКОВ И ОЛИМПИАКОС ЗАГУБИХА В ИСТАНБУЛ\nАлександър Везенков и съотборниците му от Олимпиакос допуснаха шестото си поражение през настоящия сезон в Евролигата. Гърците отстъпиха при гостуването си на Фенербахче с 80:94. Везенков игра 23 минути, за които успя да вкара 5 точки, да спечели 4 борби и да направи 4 асистенции. Така той прекъсна впечатляващата си серия от 8 поредни срещи с поне 12-точков актив на сметката си. С победата си Фенербахче се изкачи до 10-ата позиция във временното класиране с баланс от 8 победи и 10 загуби. Олимпиакос все още е на трето място, но вече с актив от 12 успеха и 6 поражения.\nПЕТЕРХАНЗЕЛ СПЕЧЕЛИ ДЕСЕТИЯ ЕТАП\nФранцузинът Стефан Петерханзел спечели десетия етап при автомобилите на Рали Дакар. Петерханзел изпревари съотборника си с Audi Sport Карлос Сайнс от Испания с 2:06 минути за първата си победа тази година. Трети остана Орландо Теранова от Аржентина. Себастиан Льоб завърши пети, но това беше достатъчно за да съкрати изоставенето си до лидера Насер Ал-Атия от Катар с Toyota на 32:40 минути.


Ключови думи: ветроходци, омк несебър, флагман, първенство\n30 Юли 2018, Вторник, 01:16 ч.\nВ акваторията на Варненското езеро този уикенд се определиха държавните шампиони в олимпийските ветроходни класове 470, Фин, Лазер Стандарт и Лазер Радиал.\nНесебърските ветроходци от ОМК "Несебър - 2000" отново доказаха своето превъзходство и завоюваха най-много медали – 4 златни, 2 сребърни и 2 бронзови.\nМладежите Владислав Маринов и Михаела Александрова спечелиха най-категоричната победа в целия шампионат. В пет гонки реализираха 4 първи и едно второ място, изпревариха мъжете и безапелационно оглавиха генералното класиране в клас 470.\nТрите златни медала за несебърския клуб завоюваха Христо Жеглев в клас Фин при 23-годишните младежи, Димитър Вангелов - в клас Лазар Радиал при младежите до 19 години и Диана Маркова в същия клас при девойките до 17 години.\nДве сребърни и две бронзови отличия допълниха триумфа на най-големия ветроходен клуб в Несебър на шампионата.\nВ клас Лазер Стандарт при мъжете Златко Атанасов е вицешампион, при младежите втори и трети са Иван Димов и Иво Тодоров. Веселин Йовчев е с бронз в клас Фин при младежите до 23 години.\nОМК "Несебър - 2000" категорично спечели класирането по медали.\nМинистър Ангелов: Направена е организация за непрекъсната работа на филиала за спешна помощ в Пазарджик Венецуела e с 4000% инфлация Почина легендарният вратар Бисер Михайлов 6% от населението на Англия с коронавирус Андреа проговори ексклузивно


GEORGI BONEV - Често задавани въпроси\nГЕОРГИ В СТАРА ПЛАНИНА, БЪЛГАРИЯ (СНИМКА: СТОЯН ДИВЕРИ)\nзАЩО ФОТОГРАФИРАШ ПЛЕМЕНА? ЗАЩО СИ ОЗАГЛАВИЛ ПРОЕКТА СИ „ИЗЧЕЗВАЩИ СВЕТОВЕ“?\nТова е резултат от продължителен процес, започнал през 2007г. По това време тъкмо се бях преместих в Южна Корея, за да следвам магистратура. Там научих да ценя всеки един миг от живота си както и да намеря някакво хоби, което да ме вдъхновява. Страстта ми към фотографията се зароди. След завръщането ми в България започнах да подлагам на съмнение наложените ни норми от обществото за това как човек следва да живее „учене – работа – пенсиониране – живот“ са правилните. Идеята да се отдам на дългосрочен фотографски проект започна да расте като семе в съзнанието ми постепенно. Вече нямаше връщане назад и се реших да напусна добре платената си корпоративна работа.\nИсках да направя нещо със стойност за нашето общество, а не просто да снимам каквото ми попадне. Фотографията и изчезващите култури на племената, застрашени от изчезване ме окуражиха да съм дързък. През 2014г. организирах първата си експедиция в Етиопия, където за първи път живях заедно с редица племена в долината Омо. Беше уникално преживяване. Последваха нови експедиции – до Папуа Нова Гвинея, Монголия, Мароко. Във всички тези места живеех с племената. Това ми позволи да се гмурна в тяхната култура и да науча много. Постарах се да документирам племената в най-блестящата им светлина, за да ги покажа на света. Философията на всяко едно племе е проста, истинска, предаваща се от едно поколение на следващо. Точно това много ми допада. Те ценят семейството, общество както и щастието без това да е за сметка на някого другиго. Осъзнах, че тези племена показват какъв е произхода на нашата цивилизация и биха могли да ни припомнят кои са истинските важните неща. В нашето общество мнозина ценят притежаването на вещи, имоти, преследвайки повече и повече последователи, лайкове на постове в популярни социални мрежи, мислейки че това са истинските измерители за качествата на даден човек. Превърнали сме се в супер консуматори. Въпреки, че живеем в изключително свързан свят, редица хора се чувстват по-самотни от всякога. Нашата цивилизация има нужда да се пробуди и да осъзнае колко фалшиви тези ценности са.\nПроектът „Изчезващи светове“ го започнах сам като се опитвах да открия кой съм аз, един вид пътешествие вътре в мен подтикван от любознателността и желанието си да водя смислен начин на живот. С течение на времето приятелите ми започнаха да ме подтикват да споделя наученото с по-широка аудитория. Надявам се да вдъхновя хората да се замислят и да направят някаква промяна.\nКогато си посещавал племена Изпадал ли си в опасна ситуация?\nДа, имам няколко случая. Примерно по време на първата ми експедиция в долината Омо (Етиопия), се срещнах с племето Даасанеч. Вождът на племето искаше да го фотографирам преди да направя портрет на една от жените му. Всичко това се случва докато се опитвах да заснема едно момиче от селото. Вождът беше пиян и започна да се вбесява, понеже жена му искала да го предреди. Беше готов да я убие...буквално. В този момент преводачът и водачът ми ме посъветваха да се евакуираме по възможно най-бързият начин преди ситуацията да ескалира повече.\nИма ли племе което изключително много желаеш да фотографираш? Защо?\nИма едно специално племе, живеещо високо в планината Хималаи, на територията на днешен Бутан. Те са все още са в изолация от модерната цивилизация. За да се достигне до тях, са нужни 8 дена тежък планински преход и достигане на надморска височина от 5000+м. Освен племена и изчезващи култури, съм запален планинар. Една експедиция до това племе би ми помогнала да комбинирам всичко, което обичам - фотография, приключения, планини, племена, а и ще бъде невероятно предизвикателство.\nКак избираш кой субект да ФОТОГРАФИРАШ?\nОсен визията за мен е важна също и личността. Затова се опитвам да науча възможно най-много неща за даден човек, вместо директно да извадя фотоапарата. Контакта с хората е в основата.\nКак намираш племената из света?\nОбикновено това изисква продължително търсене из Интернет, четене на книги както и разговори с приятели от всички краища на света. Често местните хора имат повече полезна информация за дадено племе или знаят кого да попитат, за да ми помогнат да достигна до дадено племе.\nкаква камера и обективи използваш?\nВ момента Canon 5D Mark ii + няколко твърди Zeiss обектива. Рано успях да се отърся от синдрома на постоянно придобиване на ново оборудване. Според мен по-важно е какво един фотограф може да постигне с камерата си а не колко пари струва. Предпочитам да инвестирам в преживявания и пътешествия из света, вместо да закупувам скъпо оборудване и да ми липсват средства, за да преследвам мечтите си.\nКаква светкавица използваш?\nПринципно предпочитам работата с естествена светлина. Въпреки това от време на време използвам помощта на SunPack 120J, разположена в софтбокс, за да омекоти светлината. (Виж снимките ми от племето Даасанач).\nизползваш ли Photoshop софтуер, за да обработваш снимките си?\nДа, но се старая снимките ми да имат минимални корекции и да представят действителността такава каквато съм я видял. Правя го, за да насоча вниманието на аудиторията към определени зони, които считам за интересни.\nКакво е за теб фотографията?\nЗа мен фотографията е процес, а не е финална дестинация. Това е една форма на медитация и ме зарежда положително. Обожава всичко свързано с нея. Въпреки това има дни, през които нямам никакво желание да използвам камерата си. Тези моменти се отдавам на забавления със семейството ми или четене на книги или пък слушане на любима музика.\nИма ли личности – фотографи, които те вдъхновяват? назови няколко?\nИзключително впечатлен съм от работата на Хенри Картие-Бресон, Ани Лайбовиц, Джой Л, Себастиао Салгадо както и редица по-малко извести фотографи. Можете да научите повече от секцията ВДЪХНОВЕНИЕ под автобиографията ми.\nопределяш ли се като социален фотограф?\nОбичам заснемането на хора в конкретна среда, която разкрива част от тяхната личност и разказва някаква история. Това обхваща частично документална фотография, пейзажна и портретна.\nснимаш ли извън експедициите си?\nДа, почти всеки ден. В началото на 2017г си поставих ново предизвикателство и започнах да снимам с една стара камера - Canon AE-1, заредена с Kodak Tri-X черно-бял филм. Използвам я, за да документирам любими моменти със семейството си или интересни хора из улиците на града. Караме да съм извън зоната на комфорта си и да уча нещо ново. Много е интересно.


Обичам те, защото… | Тъмният ъгъл на Ив\nPosted on февруари 14, 2013 by Ivo_An\nНе обичам Свети Валентин. По план график винаги тогава изпадаме във някоя семейна драма и очакванията ми да прекараме празника приятно, като двойка, се сгромолясват с гръм и трясък. Въобще не си правих илюзиите да отбелязвам деня тази година, особено имайки предвид, че преди няколко дни стоях на вратата с чанта в ръка и бях на път да си тръгна. Но една от причините да обичам толкова много Водолея е, че понякога в най-неочаквания момент прави прекрасни неща и ме кара да забравя всичко негативно, което се случва между нас. Тази сутрин ме събуди с един лист, на който беше написал причините да ме обича. Знам, че идеята не е негова, видяхме го у една приятелка, която за годишнината с гаджето й беше облепила цялата им спалня със над сто сърчица и на всяко едно от тях пишеше причина да го обича. Е, да, причините на Водолея върху листчето са далеч по-малко от сто и не си е играл да изрязва сърчица 🙂 . Някои от тях може да не ви се сторят съвсем в ред, някои от тях преполагам е изровил от интернет, не са му дошли на ум от само себе си, някои се преповтарят, само че казано с други думи. Няма значение. Не мога да ви опиша колко много значи това от човек, който не обича да говори прекалено мило, не е романтичен, трудно си признава чувствата и му се отдава много повече да е груб, отколкото нежен. Не можете да си представите какво е за мен той да седне и да отдели време за нещо, което той самия намира за глупост, и го прави само защото знае, че на мен ще ми хареса. Преди време му показах този мой разказ, в който съм описал как се влюбих в него. Не мислих, че съм го впечатлил особено, но той каза че това било най-подходящия момент и начин да ми се реваншра. Това е повече от реванш. И няма значение, че докато сутринта се просълзявах и умилявах като чета листа, вместо да ме целуне, той каза „Хайде, стига лигавщинии!“. Знам, че се радваше на реакцията ми. Обичам го, защото заради мен се опитва да се пребори със себе си и се опитва да стане това, което вярва, че ще ме направи щастлив. Често не му се получава. Но когато му се получи, ми спира дъха. 🙂\nА ето защо ме обича той:\n1. Обичам те, защото си преживял нещо, след което много други хора не биха оцеляли. Аз нямаше да оцелея. И ако си мислиш, че умът ти е messed up, трябва да знаеш, че всеки друг на твое място, щеше да е напълно изгубил връзка с реалността, а ти не си.\n2. Обичам те, защото въпреки всичко, което ти се е случило, продължаваш да бъдеш добър с хората и не си се озлобил.\n3. Обичам те, защото бях първия, на който каза най-голямата си тайна.\n4. Обичам те, защото ми вярваш и ме следваш, без да питаш как и защо.\n5. Обичам те, защото с теб имам семейството, което никога не съм имал с кръвните си роднини.\n6. Обичам те, защото остави твоето семейство, за да бъдеш с мен.\n7. Обичам те, защото не си тръгна нито веднъж, а имаше причина да го направиш много пъти.\n8. Обичам те, защото се смеем на едни и същи неща.\n9. Обичам те, защото гледаш с мен филми и сериали, които не ти харесват, само за да стоиш прегърнат у мен на дивана.\n10. Обичам те, защото приемаш хората, такива, каквито са и нямаш предразсъдъци.\n11. Обичам те, защото въпреки, че имаш причини да се държиш неадекватно пред приятелите ни, ти си винаги gathered together и не показваш кога се чувстваш слаб.\n12. Обичам те, защото се държиш добре дори с тези мои приятели, които не харесваш.\n13. Обичам те, защото не можеш да спиш както трябва, ако не съм до теб на леглото.\n14. Обичам те, защото се съобразяваш с желанието ми да не интимничим пред хората.\n15. Обичам те, защото си по-умен, отколкото си мислиш.\n16. Обичам те и те искам не по-малко от преди, въпреки, че си мислиш, че промените във външния ти вид са ме отблъснали.\n17. Обичам те, защото след толкова време виждам понякога същото прехласване по мен в погледа ти, което видях в деня, когато се запознахме.\n18. Обичам те, защото хиляди пъти си ми казвал, че никога не си си представял, че можеш да бъдеш с някой толкова красив, като мен.\n19. Обичам те, защото си безкрайно красив, и преди, и сега, въпреки, че ти не го осъзнаваш.\n20. Обичам те, заради начина, по който ми дишаш в ухото, когато правим секс.\n21. Обичам те, дори когато не ти се прави секс.\n22. Обичам те, защото си ми казвал, че физически може и да е друг, но емоционално аз съм ти първия.\n23. Обичам те, защото си признаваш всички грешки, без да те е страх от последствията и без дори да е имало вероятност аз да разбера за тях, ако не ми кажеш.\n24. Обичам те, защото ме имаш за свой спасител.\n25. Обичам те, защото носиш халката, която ти подарих и защото видях подписа ти в един форум – Married not by law, but by heart.\nРазни\tСвети Валентингейзащото...историилюбовобичобичамобичам теподаръкпричинапричиниразказразказиразни\n← Толкова ли беше трудно…


Ние сме тук заради клиентите си | Fortex\nКолагенът е най-разпространеният протеин в човешкото тяло. Най-често се намира в кожата, костите…\nДруго често срещано усложнение на диабета е диабетната полиневропатия (ДПНП).\nСобственикът на „Фортекс“ Георги Филипов за новите продукти, за новия мол на света и двата завода на компанията\nПостоянно въвеждаме нови препарати. Хит на пазара стана серията „Елакса“ – слабителни продукти с много щадящо за организма действие. Нововъведение за нашия пазар, а и за доста от страните на ЕС, е „Магне Д‘оро Ликуид“, течна форма на магнезий в стикове, при който използваме магнезиев цитрат, което го прави един от най-лесноусвоимите и с бързо действие магнезиеви препарати на пазара. Освен нови продукти модернизираме и усъвършенстваме и продукти, които са на пазара отдавна – например линията пробиотични продукти – „Пробиен“. В нея въведохме нова технология, Blister Protect Technology, която подобрява защитата на препарата по пътя му от контролираната среда на фабриката ни до пациента.\n– Доколко местните производители успяват да са „в час“ със световните тенденции на пазара на хранителни добавки?\n– България е малка страна и много от българските производители работят активно и на външни пазари. Това показва, че не само сме „в час“, а и се стремим да сме сред най-добрите на пазара. Конкурираме се с компании от Германия, Великобритания, САЩ и други водещи пазари и успяваме да намерим клиенти дори на тяхна територия.\n– Интернет е новият мол на света. Все по-голяма част от продажбите се прехвърлят към тази среда. Добре е обаче да се има предвид, че тя „помага“ на някои фирми да избягват законовите регулации и откровенно да спекулират с подвеждащи здравни претенции и некоректно етикетиране.\n– Какво „пише“ на визитката на Фортекс? Построихте и фармацевтичен завод край София, докъде се простират мечтите ви?\n– „Мечтите са безплатни“ не е вярна фраза в нашия случай, тъй като ние искаме да ги превърнем в реалност. Нужно е огромно постоянство, отдаденост, енергия и материални ресурси, за да бъдат постигнати. Не е лесно – работата е интензивна, отговорна е и е свързана с постоянно навлизане на иновативни продукти и форми. Именно затова най-важно е да дадем нови, ефективни и безопасни продукти и решения на нашите клиенти. Ние сме тук заради тях! И тяхното удовлетворение е цел №1 за нас.\nЗа завода ще кажа, че вече произвежда лекарства. Имаме 7 регистрирани препарата и работим по още 5. От тях мога да изтъкна „Церидол“, „Елакса пико“ и „Флурапид“. Смятаме, че са ефективни и добре приети от хората.


ВИДЕО: Новак Джокович даде тренировки на...\n18 Окт 2020, 19:10 1211 0\nСветовният номер 1 в тениса при мъжете Новак Джокович се отличи с поредна страхотна постъпка. Този път това е станало случайно, докато разхождал кучето си в Белград. Той се натъкнал на група малчугани и решил да им даде уроци по тенис.\nСърбинът подарява безценни моменти на децата, като това най-вече важи за момченцето с ракета в ръката, което получава най-много внимание и съвети. Тази постъпка на Джокович е заснета от случайни минувачи.\nТова не е първи подобен случай за световния номер 1. Само преди няколко месеца, през февруари, хит стана видео, на което Джокович играе тенис на улицата в Белград с деца от квартала. Сърбинът все още не е участвал в тенис мач от злощастната загуба от Рафаел Надал на финала на Ролан Гарос.\nГригор Димитров започва от втори кръг в Антверпен, но първият му съперник може да е доста неудобен\nПървата ракета на България при мъжете Григор Димитров ще се ...\nСНИМКА: Флойд Мейуедър заложи на боксов мач и спечели солидна сума\nКристиано Роналдо прогнозира победа за Хабиб Нурмагомедов с "позволението на Аллах"


emm update oscam->oscam\nThread: emm update oscam->oscam\nPosts 26\tUploads 1 emm update oscam->oscam\nОпитвам се да ъпдейтна една ирдето 2 карта по мрежата.\nСървъра(oscam) съм го настроил да поддържа трите по основни протокола: cs378x, camd35 и newcamd.\nНа клиента(oscam) съм направил три reader-а: cs378x, camd35 и newcamd.\nПробвам ги поотделно. С нито един не успявам да ъпдейтна картата.\nС camd35 и cs378x, сървъра изписва следното:\nemm-request sent (reader=smargo, caid=0604, auprovid=017DEA)\nCMD05 AU request for caid: 0604 auprovid: 000000\n. и повече нищо не се случва. Съобщението което трябва да последва, а именно: Code:\nemmtype=shared, len=63, idx=0, cnt=1: written (168 ms)\nNewcamd нищо не изписва и нищо не става. Ако обаче пусна mgcamd(newcamd) клиент с абсолютно същите настройки на сървъра, emm директно се получава, записва се на картата и телевизията изгрява.\nНякой успявал ли е да прати emm от oscam? Бихте ли публикували вашите работещи настройки.\nЩом с mgcamd успява да ъпдейтне картата - предполагам че проблема е в настройките на клиента oscam, не сървъра. Благодаря.\nPosts 491\tUploads 7 Re: emm update oscam->oscam\nСлед въпроса трбваше да има: а ето и настройките ми (конфигурационни файлове без пароли и ИП-та)\nИ някой щеше да ти покаже къде грешиш. Така: моля дайте вашите настройки става по-трудно, или въобще не става!\nReply With Quote 25-02-2013, 17:08:53\nPosts 3,479\tUploads 112 Re: emm update oscam->oscam\nНапълно съм съгласен с колегата mminkov в прав текст написаното от него означава "помогни ни за да ти помогнем". Аз лично съм ъпвал моята карта по горният начин, гарантирам че работи, но знам ли с какви версии е пробвал колегата и какви са му настройките и хардуера. На последно място логовете и настройките ги прикрепвайте в прикачени файлове, защото километричните постове са непотребни, дори се замислям дали да не заключвам подобни теми.\nТук е важно качеството а не количеството, в името на това съм съгласен да жертвам от по малкото постове, но да не се сблъскаме тук с обичайните на другите места форумни тролове.\nReply With Quote 25-02-2013, 17:53:05\nPosts 26\tUploads 1 Re: emm update oscam->oscam\nport                          = 10000\nport                          = 10001@0604:000000\ndevice                        = Serial:Reader 243\nau                            = smargo,smartreader\nlabel                         = cs378x\ndevice                        = server,10000\npassword                      = test\nlabel                         = camd35\nlabel                         = newcamd\ndevice                        = server,10001\nP: 0604 1\nlogfile                       = stdout;/mnt/hdd/oscam.log\nReply With Quote 25-02-2013, 19:24:23\nВерсия на оскамите приемник с които ъпваш и на какво е сървара. Колега написали сме ти какво ние нужно като информация, а ти ни даваш половината. Отнеси се сериозно към темата ако искаш и ние да се отнесем сериозно и да ти помогнем.\nReply With Quote 25-02-2013, 20:34:56\nPosts 151\tUploads 1 Re: emm update oscam->oscam\nСложи на клиента по-стара версия на оскам-а, примерно 6775 и пиши пак за резултати.\nReply With Quote 25-02-2013, 22:03:43\nВерсията на oscam (на клиента и съвръра) ми е svn. Сървъра е raspberry pi с smargo reader на usb. Клиента който трябва да прати emm е xtrend et6000.\nReply With Quote 25-02-2013, 22:05:26\nЕми тази дори да заработи, аз не искам да я ползвам :)\nReply With Quote 25-02-2013, 22:15:38\nАми като не искаш, ще чакаш да го оправят!!! Гледам има пуснат тикет в стриймборда :) Успех!\nReply With Quote 25-02-2013, 22:20:54\nИначе mgcamd-а работи перфектно, но исках да ползвам нов oscam. Ще пуснеш ли линк да видя за кой бъг в streamboard говориш?\nИ отделно значи в build 6776 нещо разваля emm update-а?\nirdeto2 0604 bylsat oscam emm update\nBy imperia in forum Oscam\nLast Post: 01-07-2013, 09:05:26\nBy mirokostov in forum Oscam\nLast Post: 08-12-2012, 14:49:59\ncsat canal+ full hd 4**** real oscam to oscam i need\nBy snakeshar in forum MultiCS & CSP Exchange\nLast Post: 05-05-2012, 11:39:19\nBy snakeshar in forum Report Bad Peers\nAll times are GMT +2. The time now is 09:26:08.


Кметът Камбитов: В момента изпълняваме проекти по ОПРР и ОПОС за над 85 млн. лева - Blagoevgrad.eu\nВие сте в: Home → Кметът Камбитов: В момента изпълняваме проекти по ОПРР и ОПОС за над 85 млн. лева\nНад 37 млн. лева е стойността на проектите, които се изпълняват в Благоевград по ОП „Региони в растеж 2014-2020“ .По ОП „Околна среда“ те възлизат на над 48 млн. лева. Това стана ясно на пресконференция на кметът д-р Атанас Камбитов.\nСред обектите, по които в момента се работи са социалните жилища в Благоевград. В момента те се дооборудват, като дейностите ще бъдат завършени в срок. В тази връзка той поясни, че се подготвят сериозни промени в Наредбата за настаняване в общинските жилища. „Не може хора, които не изпълняват задълженията си, децата им не посещават училище, ползват социални помощи, да получават и жилища. Разбира се, няма да допуснем дискриминационни елементи. Заедно с трите сгради, които завършваме в момента, в Благоевград ще има близо 800 общински жилища. Това е сериозен фонд, с какъвто разполагат малко общини в България. Смятам че изпълняваме социалния си ангажимент“, каза кметът Камбитов.\nОтносно проектът „Образователна инфраструктура“, той подчерта, че в момента се извършват ремонтни дейности в сградата на Национална хуманитарна гимназия. За V СУ „Георги Измирлиев“ също има сключен договор и избран изпълнител. Там работата ще стартира всеки момент. За III ОУ „Димитър Талев“ втора поредна процедура няма избран изпълнител. Ако се наложи ще преминем към пряко договаряне, така че да спазим сроковете. Най-същественият проблем е съчетаването на строителните дейности с учебния процес. Именно затова съм разпоредил на изпълнителите да извършат дейности, които няма да пречат на учениците и учителите, а след като излязат ваканция, ще започне усилена работа. В този проект е и преизграждане на ДГ „Вечерница“. Проектът е готов и в момента се съгласува. Предстои да направим и първата копка“, каза още д-р Камбитов. Срокът за приключване на дейностите по „Образователна инфраструктура“ е 19 февруари 2020 година.


Това ще бъдат най-перспективните сектори в България през 2017-а според банките - News.bg\n71% от банковите мениджъри у нас очакват подобрение на българската икономика в следващите 12 месеца, а 79% от тях са уверени в добрите резултати на управляваните от тях банки. Това показват резултатите от традиционния Барометър на банките в България на EY - проучване, което има за цел да проследи доверието на висшия банков мениджмънт у нас в икономиката, банките и банковата система.\nИнтересни резултати, особено на фона на все по-малко оптимистично настроените банкери в Европа. Според Европейския банков барометър на EY от юни тази година, едва 54% от банковите мениджъри са оптимисти за добри финансови резултати на банките.\nКонсолидация в банковия сектор - ще има ли пренареждане на картата на банките\nКонсолидацията на банковия сектор в България е отдавна очакван процес. Преди година 91% от банковите мениджъри прогнозираха малки по обем консолидации през 2016. През 2016 банките бяха твърде натоварени с прегледа на качеството на активите и консолидацията не се случи според очакванията. Въпреки това, окрупняването на сектора изглежда неизбежно. 54% от анкетираните мениджъри очакват малки по обем консолидации през 2017 година. По-вероятно е през следващите три години да се случат средно-големи по обем консолидации.\nПрегледът на банковите активите - регулярна практика\nИкономически новини / Макро / Икономика / Това ще бъдат най-перспективните сектори в България през 2017-а според банките


Захарова за участието на Радев в Петербург: Удивително! Той говори, без да гледа листче или екран | glasove.com Новини Гласове\nЗахарова за участието на Радев в Петербург: Удивително! Той говори, без да гледа листче или екран\n12.06.2019 17:22 4770 преглеждания 31 коментар/а\n"Много ми хареса." Така говорителката на руското външно министерство коментира речта на българския президент Румен Радев на Международния икономически форум в Санкт Петербург пред журналисти.\nПрипомняме, че на 7 юни държавният глава участва в президентския панел на Петербургския международен икономически форум, посветен на устойчивото развитие.\n"Беше удивително. След речта му аз все се опитвах да намеря това листче или екран, от които той чете и говори. Оказа се, че той говори просто така", коментира Захарова.\n"Беше много впечатляващо. Той беше много убедителен, много ми хареса неговата реч. Беше искрена и емоционална, а аз обичам, когато хората говорят емоционално", завърши Мария Захарова.\nСлед приключването на работата на форума, по време на държавния прием, президентът Радев е получил поздравления от много висши мениджъри на големи западни компании, останали силно впечатлени от казаното от него, научи "Епицентър".;\nТИШИНАТА на Българските медии. на 12.06.2019 в 14:45\nЩом не е Бойко отишъл- значи никой не е отишъл в Русия, а за Радев само лошо или нищо.\nhttps://www.youtube.com/watch?v=EAijKFigY1w на 12.06.2019 в 15:12\n3:11Гледайте го, чуйте го, преведете го, пуснете го - има с какво да се гордеем! Лично Путин го аплодира нашия Президент!\nАспарух на 12.06.2019 в 15:24\nТова е ПРЕЗИДЕНТ мечта. Имаше един такъв от Куба и това е втория. Браво Радев, браво БЪЛГАРИНО...Ти си умен и образован а не като оня ЦЕЛУВАЧ от Банкя който е срам за народа български...\nбрей на 12.06.2019 в 15:45\n...вземи си смени името с някое, което ще ти пасва. Не " висок" а " плужек". Това ти се лепва веднага и добре!\nobserver на 12.06.2019 в 15:51\nТочно за булката се сетих покрай игривата Маша. Че това не като да те хареса Меркел или Мей.\nНепротивобайхуйствателствайте на 12.06.2019 в 15:54\nИ Мутрьо Пръстовете може да дърдори, без да чете или да гледа екран: "Ще пазим и Македония с новите F-16, защото не можели да завиват близо."\nobserver на 12.06.2019 в 15:57\nПък Путин ще го аплодира, така се прави. Това малко ми напомни за онзидешното награждаване на американския посланик, дето си е по протокол. И същите коментари. Това да не е южнокорейски парламент, да се сбият едни други.\nМи не, не се прави така на 12.06.2019 в 16:05\nПутин лично друг не е аплодирал на форума ;)\nЗоя на 12.06.2019 в 16:10\nМечешка услуга.Надали Радев е много щастлив от казаното.Все пак само с гласовете на БСП и ДПС втори път президент не се става....\nзоя, диди, веси и другите на 12.06.2019 в 16:29\nне се напъвай, че ще замирише... подготви се психически за Радев и следващия път!\nАйде, айде! на 12.06.2019 в 16:32\nАз пък си спомням последното посещение на Светиня Му в Русия. Такъв срам! Борисов го изгониха като най-пропаднал каруцар. Не че е нещо повече ама ми е обидно за държавата. А Радев просто е без аналог в най-новата ни история. С кого да го сравним? С Жельо Жабата дето уж беше философ пък мрънкаше като недоучил пуцаджия, с Петьо Коня дето беше несравним в речите си като повтаряше едно и също нещо но с различни думи? Може би с Гоце Трипера който говореше умно и сдържано само където нищо не казваше? За Плевнелиев даже не искам да говоря, същество което не беше наясно със собствената си същност мъж ли е или жена, нормален ли е или с дълбоки психически отклонения. Радев е на светлинни години над тях, във всяко едно отношение. "Бият" го само в едно, той не краде, докато по-горе изброените..............\nSin на 12.06.2019 в 16:36\nДа, Радев става за говорител. Той и с Папата си изрецитира стихотворението без да се запъне и без да погледне в листчета. Съвсем ясно пролича, че не влага и грам свое участие, а съвестно е наизустил текста. Това е таванът. Колкото и да ни е тъжно, толкова може да се иска от него. А това какво е научил Епицентър, по-добре не го влагайте друг път, защото е излагащо. За държавния глава, все пак е и такъв.\nНе можем да очакваме Радев да се хареса у нас. на 12.06.2019 в 16:39\nТука се харесва Плевнелиев, Борисов/!!/ все едни такива, дето са на нивото на мат`ряла. Мат`ряла разбира от техните приказки и се натиска да се снима с тях. а пък Президентът като каже нещо засукано и учено започват да гледат като теле у железница. В такива случаи винаги има подготвени 2-3 трола дето да подхвърлят нещо за лошата генерал Деса и всичко си идва на мястото. И матряла доволен и Борисов. И статуквото е на шес. Само дето липсва Цветанов да се изходи последен.\nРоман на 12.06.2019 в 17:06\nОтдавна ми прави впечатление, че по всякакви поводи - празнични и делнични - президентът Радев се изказва без да чете. И така би следвало да бъде. При това не само за президент, но и за всеки мислещ човек. Ако някой има мнение и позиция по даден въпрос, ако има разбиране и идеи по дадена тема, то той следва да може да представи своето разбиране и да обоснове своята позиция. Иначе политик, който е влязъл във властта с обещанието, че има идеи за решенията на обществените проблеми, но не може сам да се изкаже и да обоснове своите идеи, а трябва друг да му пише речите, в моите очи става за срам.\nна 12.06.2019 в 18:24\nКаква групова умствена нищета.Като чете човек се чуди какви хора сте?Как главите ви раждат такива безумия?Много тъжна картина и безнадеждна.


Studio Tack превръща моторната хижа от 1960-те години в уютна планинска отстъпка в щата Ню Йорк Catskills\nStudio Tack превръща старата моторна хижа в уютна планинска отстъпка в щата Ню Йорк Catskills\nБазираното в Бруклин студио Tack превърна къща за гости от 1960-те години в щата Ню Йорк в бутиков хотел със стилен интериор и впечатляваща гледка към планината.\nCatskill Lodge на Scribner се намира на кратко разстояние от ски пистите на Hunter Mountain, които се виждат от имота.\nСградата датира от 60-те години на миналия век, когато тя служи като моторна ложа, която позволява на гостите да шофират право през центъра му. Бившият достъп на превозни средства сега служи като главен вход.\n"От внушителния екстериор, блестящ в късната модернистична слава, гостите влизат в напълно неочаквано пространство", коментира дизайнерският екип.\nЗад вратите Studio Tack превърна кавернозния интериор в хотелската рецепция, където каменни камъни са осветени отвисоко отгоре с прозорци.\nПо-нататък, останалата част от пристанището за кола служи като обща зона. Тук подът е повдигнат, за да създаде уютно пространство, с централна камина и стени, облицовани с рафтове за книги.\nРесторантът и барът на най-ниското ниво са облицовани с панели от бледо дърво, ориентирани по диагонал. Те са рамкирани с черно оцветени дъски, съответстващи на персонализираните кабини за сядане и външността на сградата.\nЗоната за хранене се отваря към обширна палуба, от която се разкриват непрекъснати гледки към планините Catskills от другата страна на долината. През зимата изгледът може да се наслаждава през остъкления фронт от местата за пожар.\nПодредени на три нива, повечето от 38 хотелски стаи също са изправени пред тази гледка. Всяка от тях е минимално декорирана, с бледи повърхности, подредени с тъмни дървени подове и шарени килими.\n„Извиквайки безгрижно бохемско настроение, изцяло белите стаи изглеждат чисти и модерни, като в същото време включват превъзходни детайли от миналото с кимване на майсторите в района“, заяви дизайнерският екип.\nСтаите се различават по размер и оформление, като някои от тях са с тавани с високи върхове, спални помещения в таванско помещение и камини в стаята. Баните са облицовани с теракота.


Варненският куклен театър предизвика фурор в ОАЕ с „Мълчаливи предания“ | chernomore.bg\nВ първото издание на фестивала за модерни иновативни спектакли той се превърна в фаворит на публиката\nПубликувана: 28\tJan 2020 | 14:34\nСпектакълът „Мълчаливи предания“ на Варненския куклен театър спечели овациите на публика и специалисти в Обединените арабски емирства. В първото издание на фестивала за модерни иновативни спектакли през януари тази година участваха над 20 трупи от целия свят, сред които и Държавният куклен театър - Варна. Форумът няма конкурсен характер – създаден е, за да популяризира театралното изкуство в цялото му многообразие от жанрове.\nСценичните изкуства не са част от традициите в културния живот на Обединените арабски емирства и точно затова мисията на фестивала е да популяризира театъра – сред публиката от много националности и най-вече сред младите хора. С уникалната си визия – съчетание от танц, музика и мултимедия, „Мълчаливи предания“, реж. Боян Иванов, стана най-впечатляващият спектакъл на фестивалната сцена – това потвърдиха спонтанните реакции на публиката и другите участници във форума.\nДесетки са изявите на Държавен куклен театър – Варна на световните фестивални сцени, но това е първото участие в Обединените арабски емирства. А срещите с нови театрални формации пораждат и нови приятелства, и нови творчески контакти. Варненската трупа вече има покани за участия на нови международни артистични форуми, а и очаква част от формациите да пристигнат във Варна в началото на октомври тази година, когато ще се проведе XVIII издание на Международния куклен фестивал „Златният делфин”.